text: Vejle Boldklub på rette økonomiske vej
  04 maj 2014 kl. 15.00
  I Vejle Boldklub tror man nu på, at klubben kan fortsætte med professionel fodbold. Klubbens sponsorer og fans har reageret positivt på opfordringen til at købe ekstra aktier.
  I torsdags rettede klubben en indtrængende appel til sponsorer og fans, om at købe flere aktier, så klubben kunne få tilført yderligere fire millioner kroner. Og ifølge klubben har adskillige sponsorerer og fans siden tegnet ekstra aktier.
  Mens det økonomisk lysner for den traditionsrige Vejle-klub, så var der ikke meget opmuntring at hente på banen, da HB Køge søndag eftermiddag gæstede Vejle Stadion i en trist og mål-løs affære. 
  1.471 tilskuere så kampen slutte 0-0.
  